|  |
| --- |
| Adele |
|  
Adele 2021 m. |
| Biografija |
| Pilnas vardas | Adele Laurie Blue Adkins |
| Gimė | 1988 m. gegužės 5 d. (35 metai)Totenamas, Anglija |
| Žanrai | soul muzika, ritmenbliuzas, popmuzika |
| Veikla | dainininkė, dainų autorė, muzikantė, kompozitorė, aranžuotoja |
| Instrumentai | vokalas, gitara, klavišiniai, bosinė gitara, perkusija |
| Aktyvumo metai | 2006–dabar |
| Įrašų kompanija | XL, Columbia |
| Svetainė | adele.tv |

**Adele Laurie Blue Adkins** (labiau žinoma sceniniu vardu **Adele**; g. 1988 m. gegužės 5 d.) – Anglijos atlikėja ir dainų autorė. „XL Recordings" pasiūlė Adele įrašų kontraktą, kai 2006 m. jos draugas patalpino įrašą Myspace svetainėje. 2008 m. Adele gavo Brit Awards „Kritikų pasirinkimo" ir BBC „Sound of 2008" apdovanojimus. Jos debiutinis albumas „19", išleistas 2008 m. sulaukė didelio pasisekimo. Šis albumas tapo 6 kartus platininiu Jungtinėje Karalystėje. 2009 m. „Grammy" apdovanojimuose Adele buvo įteikti „Geriausio debiuto" ir „Geriausios pop atlikėjos pasirodymo" apdovanojimai.

2011 m. pradžioje Adele išleido antrąjį albumą „21". Kritikai albumą įvertino gerai, todėl 2012 m. „Grammy" apdovanojimuose Adele gavo 6 apdovanojimus, įskaitant ir „Metų albumo". Tokiu būdu ji pasiekė daugiausiai „Grammy" apdovanojimų per vieną vakarą pelniusios atlikėjos rekordą. Už šį albumą Adele gavo daug kitų apdovanojimų, tarp jų – du Brit Awards ir tris Amerikos muzikos apdovanojimai. Šis albumas tapo deimantiniu JAV.

Dėl albumo „21" sėkmės Adele pasiekė keletą Gineso rekordų.

2011 ir 2012 m. žurnalas „Billboard" paskelbė Adele metų atlikėja. 2013 m. sausį Adele už savo dainą „Skyfall" buvo nominuota 85-oji „Oskarų" teikimo ceremonijoje bei apdovanota „Auksinio gaublio" apdovanojimuose už geriausią originalią dainą.

Karjera
-------

### 2006–2008: karjeros pradžia

Adele Londone, 2007 m.
Po mokyklos baigimo praėjus keturiems mėnesiams, Adele paviešino dvi dainas internetiniame žurnale PlatformsMagazine.com. Ji buvo įrašiusi trijų dainų demonstracines versijas klasės projektui, jas davė draugui, kuris dainas patalpino Myspace. Šios dainos sulaukė sėkmės ir galų gale Adele sulaukė įrašų kompanijos „XL Recordings" skambučio. Adele abejojo, kad pasiūlymas tikras, nes vienintelė įrašų kompanija, kurią ji žinojo, buvo „Virgin Records", todėl į susitikimą ėjo kartu su draugu.

Įrašų kompanijoje Nick Huggett rekomendavo Adele vadybininkui Jonathan Dickins iš „September Management" ir 2006 m. birželį J. Dickins tapo jos oficialiu atstovu. Tuo metu „September" prodiusavo Jamie T ir tai tapo tikru tramplinu Adele. N. Huggett pasirašė kontraktą su Adele 2006 m. rugsėjį. Adele dainavo Jack Peñate dainoje „My Yvonne" jo debiutiniame albume. Įrašymų metu Adele pirmą kartą susitiko su prodiuseriu Jim Abbiss, kuris vėliau prodiusavo daugelį jos debiutinio albumo „19" ir antrojo albumo „21" dainų. Adele proveržis buvo daina „Hometown Glory", išleista 2007 m. spalį. 2007 m. Adele rėmė Will Young „MENCAP Little Noise Sessions", labdaros koncerte, vykusiame Londono Union Chapel. O 2008 m. Adele surengė akustinį pasirodymą ir ją rėmė Damien Rice Pirmasis Brit Awards „kritikų pasirinkimo" apdovanojimas buvo įteiktas Adele, o kasmetinėje BBC muzikos kritikų apklausoje ji buvo įvardinta numatytu 2008 m. debiutu.

### 2008–2010: „19" ir komercinė sėkmė

Adele Amsterdame, 2008 m.
Albumas „19", pavadintas pagal Adele amžių, kai ji parašė daugelį albumo dainų, įžengė į britų topus kaip geriausias. „The Times" „Encyclopedia of Modern Music" pavadino šį albumą „esminiu" baltųjų soul muzikos ir R&B įrašu. 2008 m. sausio 14 d. 2 savaitės prieš debiutinio albumo išleidimą, Adele išleido antrąjį savo singlą „Chasing Pavements". Daina pasiekė antrąją vietą Jungtinės Karalystės topuose ir išsilaikė ten keturias savaites. Adele albumas „19" buvo nominuotas 2008 m. „Mercury" apdovanojimuose. Be to, ji buvo apdovanota „Urban Music Award" apdovanojimuose kaip „geriausia džiazo atlikėja". Adele buvo nominuota žurnalo „Q" apdovanojimuose „geriausio debiuto" kategorijoje ir „Music of Black Origin" „geriausios Jungtinės Karalystės atlikėjos" kategorijoje

2008 m. kovą Adele pasirašė sutartį su „Columbia Records" ir „XL Recordings", kad įsiveržtų į JAV. Tą patį mėnesį ji išvyko į trumpą turą po Šiaurės Ameriką. Birželio mėn. albumas „19" buvo išleistas JAV. „An Evening with Adele" pasaulinis turas prasidėjo 2008 m. gegužę ir baigėsi 2009 m. birželį. Vėliau ji atšaukė 2008 m. turo pasirodymus JAV, kad galėtų būti su savo buvusiu vaikinu. 2009 m. birželį „Nylon" žurnale Adele pasakė, kad „negalėjo būti be jo" ir kad „negali patikėti, jog taip pasielgė".

2008 m. spalio viduryje atrodė, kad Adele bandymas įsiveržti į JAV nepavyko. Tačiau 2008 m. spalio 18 d. ji buvo muzikinė viešnia „Saturday Night Live". Epizodas sulaukė geriausių reitingų per 14 metų, jį stebėjo 17 mln. žiūrovų. Adele atliko „Chasing Pavements" ir „Cold Shoulder". o kitą dieną „19" iTunes topuose pakilo į pirmąją vietą, Amazon – į penktąją, o „Chasing Pavements" pakilo į geriausiųjų 25-uką Albumas pasiekė 11 vietą Billboard 200, t. y. šoktelėjo 35 vietomis per savaitę. 2008 m. lapkritį Adele persikėlė į Noting Hilą, palikdama savo mamos namus. 2009 m. vasarį albumas JAV tapo auksiniu, o iki liepos mėn. buvo parduota 2,2 mln. kopijų visame pasaulyje.

### 2010–2012: „21" ir didesnė sėkmė

2011 m. sausio 24 d. Adele išleido savo antrąjį albumą „21" Jungtinėje Karalystėje, o vasario 22 d. – JAV. Ji teigė, kad šį albumą įkvėpė išsiskyrimas su buvusiu vaikinu. Skambesio pasikeitimui įtaką padarė tai, kad autobuso vairuotojas klausėsi „Contemporary" muzikos iš Našvilio, kai ji koncertavo. O pavadinimas atspindi augimą, kurį Adele patyrė per ankstesnius dvejus metus. „21" užėmė pirmąją vietą daugiau nei 26 šalyse, įskaitant Jungtinę Karalystę ir JAV. Jausmingas dainos „Someone Like You" atlikimas 2011 m. Brit Awards apdovanojimuose stumtelėjo šią dainą į pirmąją vietą Jungtinėje Karalystėje. Pirmasis albumas „19" grįžo į Jungtinės Karalystės albumų topą, šiame tope jau buvo albumas „21". Du singlai – „Rolling in the Deep" ir „Someone Like You" – buvo geriausių Jungtinės Karalystės singlų penketuke. Taip Adele tapo pirmąja gyva atlikėja, pasiekusia, kad du geriausi penketuko hitai tuo pačiu metu būtų oficialiame singlų tope ir albumų tope. Iki 2011 m. gruodžio buvo parduota daugiau nei 3,4 mln. albumo „21" kopijų Jungtinėje Karalystėje. „Set Fire to the Rain" tapo trečiuoju Adele singlu, užėmusiu pirmąją vietą Billboard Hot 100.

Adele albumą reklamavo „Adele Live" turu. 2011 m. spalį jai teko atšaukti du turus dėl balso stygų kraujavimo. Masačusetso bendrojoje ligoninėje jai buvo atlikti lazerinė operacija. Turo įrašas „Live at the Royal Albert Hall" buvo išleistas 2011 m. lapkritį. Adele yra pirmoji atlikėja „Nielsen SoundScan" istorijoje turinti metų geriausią albumą („21"), geriausią singlą („Rolling in the Deep") ir geriausią vaizdo klipą. 2011 m. Amerikos muzikos apdovanojimuose Adele įteiktos trys statulėlės. Gruodžio 9 d. „Billboard" paskelbė Adele metų atlikėja, „21" Billboard 200 metų albumu ir „Rolling in the Deep" Billboard Hot 100 metų daina.

Po balso stygų operacijos Adele grįžo 2012 m. vasarį „Grammy" apdovanojimuose. Ji laimėjo visose šešiose kategorijose, kuriose buvo nominuota. Adele tapo antrąja atlikėja moterimi po Beyoncé Knowles Grammy istorijoje, laimėjusia šešiose kategorijose per vieną vakarą. Po šio įspūdingo vakaro albumo „21" savaitiniai pardavimai padidėjo daugiausiai nuo 1991 m. kai „Nielsen SoundScan" pradėjo registruoti duomenis.

Per paskutinį dešimtmetį Adele yra vienintelė atlikėja (įskaitant grupes), kurios vieno CD albumas tapo deimantiniu per mažiau nei dvejus metus.

2012 m. balandžio 3 d. Adele patvirtino, kad trečiojo albumo greičiausiai reikės laukti bent dvejus metus.

### 2012–dabar: „Skyfall" ir būsimi projektai

2012 m. spalį Adele patvirtino, kad ji rašė ir įrašinėjo pagrindinį garso takelį 23-iajam Džeimso Bondo filmui „007 Operacija Skyfall". Spalio 14 d. „Skyfall" pakilo į antrąją Jungtinės Karalystės singlų topo vietą.

2012 m. „Billboard" paskelbė Adele metų atlikėja, o „21 "– metų albumu. Adele taip pat buvo paskelbta metų atlikėja moterimi.

2013 m. sausį buvo paskelbta, kad Adele dirba prie naujo albumo. Naujasis albumas „25" buvo išleistas 2015 m. lapkričio 20 d.

Adele per pasirodymą „Genting Arena" Birmingame (Anglija) 2016 m. kovo mėn.

Asmeninis gyvenimas
-------------------

2012 m. sausį pranešta, kad Adele neseniai pradėjo susitikinėti su labdaros antrepreneriu Simon Konecki. 2012 m. birželį Adele pranešė, kad laukiasi. 2012 m. spalio 19 d. Adele pagimdė berniuką, kurį pavadino Angelo

Apdovanojimai ir nominacijos
----------------------------

*Pagrindinis straipsnis – Adele apdovanojimai ir nominacijos*.
2009 m. Grammy apdovanojimuose Adele laimėjo „geriausio debiuto" ir „geriausios pop atlikėjos pasirodymo" kategorijose, ji taip pat buvo nominuota „metų įrašo" ir „metų dainos" kategorijose.

2012 m. balandį „Time" įvardino Adele kaip vieną iš 100 įtakingiausių žmonių pasaulyje. Tais pačiais metais Adele buvo paskelbta „metų dainų kūrėja", o „Rolling in the Deep" buvo daugiausiai kartų 2011 m. atliktas kūrinys.

2013 m. daina „Skyfall" nominuota „Auksinio gaublio" apdovanojimui „geriausios originalios dainos" kategorijoje.

Diskografija
------------

*Pagrindinis straipsnis – Adele diskografija*.
* *19* (2008)
* *21* (2011)
* *25* (2015)
* *30* (2021)

Turai
-----

* An Evening with Adele (2008–2009)
* Adele Live (2011)
* Adele Live 2016 (2016)

Filmografija
------------

| Metai | Pavadinimas | Vaidino | Pastabos |
| --- | --- | --- | --- |
| 2008 | *Saturday Night Live* | Save (muzikinė viešnia) | 1 epizodas („Josh Brolin/Adele") |
| 2009 | *Punk’d* | Save | „Punk’d" interviu |
| 2009 | *Ugly Betty* | Save | 1 epizodas („In the Stars" / atlikėja; „Right as Rain") |
| 2009 | *MTV Unplugged* | Save | 1 epizodas („Adele") |
| 2012 | *Katy Perry: Part of Me* | Save | Epizodinis vaidmuo |

Nuorodos
--------

* Oficialus Adele tinklalapis

Išnašos
-------

1. ↑  „Adele: New Record is 'Quite Different'". spin.com. 2010-11-02. Suarchyvuotas originalas 2015-05-11. Nuoroda tikrinta 2013-02-24.
2. ↑  „Adele to Release '21' Sophomore Album in February". Billboard. 2010-11-02. Nuoroda tikrinta 2013-02-24.
3. 1 2  „Grammy Awards 2012: Adele wins six awards tying with Beyoncé for most trophies won in one night". The Telegraph. 2012-02-13. Nuoroda tikrinta 2013-02-24.
4. ↑  „I just want to say, mum... your girl did good! Adele's touching tribute as she scoops SIX Grammys". MailOnline. 2012-02-14. Nuoroda tikrinta 2013-02-24.
5. ↑  „Adele's 21 Is The 21st Album To Ever Go DIAMOND!". PerezHilton.com. 2012-11-28. Suarchyvuotas originalas 2013-03-28. Nuoroda tikrinta 2013-02-24.
6. ↑  „The Year in Pop: Adele Makes History". Billboard. Nuoroda tikrinta 2013-02-24.
7. 1 2 3  „Adele named Billboard top artist of 2012". BBC. 2012-12-16. Nuoroda tikrinta 2013-02-24.
8. ↑  „Platform 04". PlatformsMagazine.com. Nuoroda tikrinta 2013-02-24.
9. 1 2 3  „Interview with Jonathan Dickins". HitQuarters. 2008-12-14. Nuoroda tikrinta 2013-02-24.
10. ↑  „Penate collaborates with Adele". BBC News. 2009-04-06. Nuoroda tikrinta 2013-02-24.
11. ↑  „Last Shadow Puppets tipped for Nationwide Mercury music prize". LiverpoolECHO. 2008-07-23. Nuoroda tikrinta 2013-02-24.
12. ↑  „Winners for the 6th Annual Urban Music Awards Announced". UMA. 2011-07-11. Suarchyvuotas originalas 2012-02-02. Nuoroda tikrinta 2013-02-24.
13. ↑  „Duffy nominated for Q awards double". WalesOnline. 2008-09-03. Nuoroda tikrinta 2013-02-24.
14. ↑  „Estelle And Leona Lewis Lead 2008 Mobo Nominations". Gigwise. 2008-09-11. Nuoroda tikrinta 2013-02-24.
15. ↑  „Saturday Night Live Josh Brolin/Adele". The New York Times. 2008-10-18. Nuoroda tikrinta 2013-02-24.
16. ↑  „Adele enjoys an "SNL" bump". Newsday. 2008-10-20. Suarchyvuotas originalas 2012-06-29. Nuoroda tikrinta 2013-02-24.
17. ↑  „Adele: One and Only". Vogue. 2012-02-13. Suarchyvuotas originalas 2012-02-14. Nuoroda tikrinta 2013-02-24.
18. ↑  „Adele Cancels U.S. Tour Due to Illness". Rolling Stones. 2011-10-04. Suarchyvuotas originalas 2012-07-12. Nuoroda tikrinta 2013-02-24.
19. ↑  „Adele: "Throat Operation Was A Success"". Capital FM. 2011-11-14. Nuoroda tikrinta 2013-02-24.
20. ↑  „Adele to make comeback at Grammys after throat surgery". BBC. 2012-01-31. Nuoroda tikrinta 2013-02-24.
21. ↑  „Adele Earns RIAA Diamond For "21"". RIAA. 2012 m. lapkričio mėn. Suarchyvuotas originalas 2013-01-04. Nuoroda tikrinta 2013-02-24.
22. ↑  „Adele to sing theme to new James Bond film Skyfall". itv.com. 2012-10-02. Nuoroda tikrinta 2013-02-24.
23. ↑  „Adele 'working on new album'". 3News. 2013-01-10. Suarchyvuotas originalas 2013-07-29. Nuoroda tikrinta 2013-02-24.
24. ↑  „I've got some news...". adele.tv. 2012-06-29. Suarchyvuotas originalas 2013-09-04. Nuoroda tikrinta 2013-02-24.
25. ↑  „Adele Welcomes a Son". People. 2012-10-21. Suarchyvuotas originalas 2012-10-21. Nuoroda tikrinta 2013-02-24.
26. ↑  „Names James.. Angelo James". The Sun. 2013-01-24. Suarchyvuotas originalas 2013-02-19. Nuoroda tikrinta 2013-02-24.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RAdele |
| --- |
|  |
| Diskografija · Apdovanojimai ir nominacijos · Dainos |
|  |
| Studijiniai albumai ir singlai | 

|  |  |
| --- | --- |
| *19* | 
„Hometown Glory" · „Chasing Pavements" · „Cold Shoulder" · „Make You Feel My Love" |
|  |
| *21* | 
„Rolling in the Deep" · „Someone Like You" · „Set Fire to the Rain" · „Rumour Has It" · „Turning Tables" |
|  |
| *25* | 
„Hello" · „When We Were Young" · „Send My Love (To Your New Lover)" |

 |
|  |
| Kitos dainos | 
„My Same" · „Many Shades of Black" · „Water and a Flame" · „Lovesong" · „Skyfall" |
|  |
| Vaizdo albumai | 
*Live at the Royal Albert Hall* |
|  |
| EP | 
*iTunes Live from SoHo* · *iTunes Festival: London 2011* |
|  |
| Koncertiniai turai | 
An Evening with Adele · Adele Live · Adele Live 2016 |
|  |
| Susiję straipsniai | 
XL Recordings · Columbia Records |
|  |
| Kategorija **Kategorija** ·  **Vikiteka** ·  **Vikicitatos** |

 |